143 



Zuo anfanng dises iars haben die Herren in der Land- 

 schafft Wallis angefangen, sich ym ein vereinung by den 

 Grauwen Pündtneren zuo bewarben vnd die sach so wyt 

 gebracht, das Sy sampt die EvangeUschen Ort in der Eid- 

 gnoschafft mit verlangen derselben fortgang erv^'arttendt. Ist 

 euch domalen vil schrybens vnd widerschrybens abgangen 

 entzwüschend Königl. Mayestet vs Franckrych vnd gemeinen 

 3 Pünntiien sampt den Eidlgnossen von wägen versprochner 

 500,000 cronen, so inen alen by disem iar vff 2 zyl hetten 

 seien gelifret wärden vnd aber vf dises mal kein erstattung 

 gemällter billicher zuosag ervolgen wellen. 



Inn dem iar hat man hie zuo Tusis ganz herlich vnd 

 ordenlich gespilt oder das spil gehalten vs dem H. Evan- 

 gelio, von dem rychen man von sinen gaslmäleren vnd vom 

 armen Lasaro. Darnäbet hatt den gannzen Summer über 

 der rott schaden i*« strenng regiertt vnd vil kinnder hingenom- 

 men. Bargünner sint mit 200 hopt vechs gen Obervaz 

 gfaren, noch ist im meyen Vech by inen Hungers verdorben. 

 Glycher höüwmanngel was im obren Engadyn, Afers^ Ryn- 

 waldj Schams, Medels, Vbersaxen vnd im Lungniz. Es ist 

 zuo Plurs ein Predicanntt, by 80 iaren altj vonn siner reli- 

 gion vnd predigampt abgestannden vnd über Gommersee 

 hinab gereiset. Darnäbet ist ein Italiönischer mässpriester, 

 euch by 80 iaren alt, luttrisch worden, der vil iar zuo 

 Almens Mass gehalten, der hatt zuo Plurs an des vsgeträtt- 

 nen statt das Evangeli prediget. 



Gemein dry Pünndt wurdent etlich mal von vnder- 

 schidlichen ortten gschrifftlichen gwarnet von wägen vor- 

 stender besorgender kriegsgfar, so dem lanntt Veltlyn ge- 

 tröwt worden, darum vil Bytäg gehalten worden, deren ein 



